2020. gada 4. septembrī Rīkojums Nr. 488

Rīgā (prot. Nr. 51 27. §)

**Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2021. gadam**

1. Pamatojoties uz likuma "Par starptautiskas nozīmes svētvietu Aglonā" 7. panta pirmo daļu, noteikt Vissvētākās Jaunavas Marijas Debesīs uzņemšanas svētkus, kas norisināsies starptautiskas nozīmes svētvietā Aglonā no 2021. gada 12. augusta līdz 15. augustam, par valsts nozīmes pasākumu.

2. Apstiprināt šā rīkojuma 1. punktā minētā valsts nozīmes pasākuma nodrošināšanas un drošības plānu (pielikums).

3. Lai nodrošinātu šā rīkojuma 2. punktā minētajā plānā Iekšlietu ministrijai, Tieslietu ministrijai un Veselības ministrijai noteikto uzdevumu izpildi, Tieslietu ministrijai, ja nepieciešams, sagatavot un iesniegt noteiktā kārtībā Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" 2021. gadā atbilstoši faktiski nepieciešamajam apmēram, nepārsniedzot 33 124 *euro*.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns